|  |  |
| --- | --- |
| 16.04.2019.  NORAKSTS | Nr.4/2 |

**ILGTERMIŅA AIZŅĒMUMA ŅEMŠANA ERAF PROJEKTA “KOMPLEKSU PASĀKUMU ĪSTENOŠANA SVĒTES UPES CAURPLŪDES ATJAUNOŠANAI UN PLŪDU APDRAUDĒJUMA SAMAZINĀŠANAI PIEGULOŠAJĀS TERITORIJĀS” ĪSTENOŠANAI**

(ziņo I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, D.Olte, I.Bandeniece, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, L.Zīverts, G.Kurlovičs, A.Rublis), **PRET-** nav, **ATTURAS** – nav,

Saskaņā ar likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” VI nodaļu, likuma “Par valsts budžetu 2019.gadam” 15.panta pirmās daļas 1.punktu, Ministru kabineta 2008.gada 25.marta noteikumiem Nr.196 ”Noteikumi par pašvaldību aizņēmumiem un galvojumiem”, 2018.gada 8.jūnijā starp Centrālo finanšu un līgumu aģentūru un Jelgavas pilsētas pašvaldības iestādi “Pilsētsaimniecība” noslēgto vienošanos par Projekta īstenošanu un saskaņā ar Jelgavas pilsētas pašvaldības veiktā iepirkuma “Svētes upes caurplūdes atjaunošana un plūdu apdraudējuma samazināšana piegulošajās teritorijās” identifikācijas Nr.JPD2018/121/AK, “Būvdarbu īstenošanas Svētes upes caurplūdes atjaunošanai un plūdu apdraudējuma samazināšanai piegulošajās teritorijās būvuzraudzība” identifikācijas Nr.JPD2018/158/AK un “Svētes upes caurplūdes atjaunošana pie Būriņu ceļa” identifikācijas Nr.JPD2019/13/AK rezultātiem,

**JELGAVAS PILSĒTAS DOME NOLEMJ:**

1. Ņemt Valsts kasē vai kredītiestādē ar tās noteikto kredīta procentu likmi ilgtermiņa aizņēmumu ERAF projekta “Kompleksu pasākumu īstenošana Svētes upes caurplūdes atjaunošanai un plūdu apdraudējuma samazināšanai piegulošajās teritorijās” īstenošanai 2 374 772 *euro* (divi miljoni trīs simti septiņdesmit četri tūkstoši septiņi simti septiņdesmit divi *euro*) uz 30 gadiem sadalot attiecīgi pa gadiem:
   1. 2019.gadā – 2 080 358 *euro* (divi miljoni astoņdesmit tūkstoši trīs simti piecdesmit astoņi *euro*);
   2. 2020.gadā – 294 414 *euro* (divi simti deviņdesmit četri tūkstoši četri simti četrpadsmit *euro*).
2. Aizņēmuma pamatsummas atmaksu sākt ar 2022.gada 20.jūniju.
3. Aizņēmuma atmaksu garantēt ar Jelgavas pilsētas pašvaldības budžetu.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 16.aprīlī